**22-TA-1274: Noteikumu projekts (Grozījumi)**

Grozījumi Ministru kabineta 2011. gada 22. marta noteikumos Nr. 219 "Kārtība, kādā diplomāti, diplomātiskā un konsulārā dienesta amatpersonas (darbinieki), specializētie atašeji, sakaru virsnieki, karavīri, tiešās pārvaldes iestādes amatpersonas (darbinieki) un valsts drošības iestādes amatpersonas (darbinieki) tiek norīkoti dienestā (darbā) starptautiskajās organizācijās ārvalstīs, un atlīdzības piešķiršanas kārtība"

|  |  |  |  |  |
| --- | --- | --- | --- | --- |
| **Nr.p.k.** | **Saskaņošanai nosūtītā projekta redakcija** | **Iebildums / Priekšlikums** | **Apstrādes informācija** | **Galīgā redakcija** |
| 1. | **Noteikumu (grozījumu) projekts**2. Noteikumi stājas spēkā 2022. gada 1. jūlijā. | **Iebildums (LM - 05.05.2022.)**Ņemot vērā to, ka grozījumi noteikumu projektā pārņem Eiropas Parlamenta un Padomes 2019.gada 20.jūnija direktīvas 2019/1152 par pārredzamiem un paredzamiem darba apstākļiem Eiropas Savienībā prasības, lūdzam projekta beigās ietvert informatīvo atsauci uz šo direktīvu.*Piedāvātā redakcija*- | **Ņemts vērā**- | - |
| 2. | **Noteikumu (grozījumu) projekts**1.1. papildināt ar 9.1 punktu šādā redakcijā: | **Iebildums (LM - 18.05.2022.)**Koplīgums reglamentē plašu jautājumu loku (ne tikai darba un atpūtas laiku), līdz ar to aicinām to ietvert to atsevišķā apakšpunktā, līdzīgi kā tas tiek paredzēts attiecīgajā ES direktīvā. *Piedāvātā redakcija*- | **Ņemts vērā**- | - |
| 3. | **Noteikumu konsolidētā versija** Kārtība, kādā diplomāti, diplomātiskā un konsulārā dienesta amatpersonas (darbinieki), specializētie atašeji, sakaru virsnieki, karavīri, tiešās pārvaldes iestādes amatpersonas (darbinieki) un valsts drošības iestādes amatpersonas (darbinieki) tiek norīkoti dienestā (darbā) starptautiskajās organizācijās ārvalstīs, un atlīdzības piešķiršanas kārtība | **Iebildums (TM - 06.05.2022.)**Ministru kabineta noteikumus izstrādā uz likumā ietvertā pilnvarojuma pamata. Līdz ar to Ministru kabineta noteikumu normas var stāties spēkā tikai līdz ar pilnvarojošā likuma normu spēkā stāšanos vai vēlāk par tām. Lai MK noteikumu projektā noteiktās normas būtu iespējams ieviest esošajā tiesību sistēmā un līdz ar to arī parņemt Eiropas Parlamenta un Padomes 2019. gada 20. jūnija Direktīvas (ES) 2019/1152 par pārredzamiem un paredzamiem darba apstākļiem Eiropas Savienībā 7. panta prasības, ir izstrādāti Grozījumi Valsts un pašvaldību institūciju amatpersonu un darbinieku atlīdzības likumā (reģ. Nr. 1321/Lp13) (turpmāk - likumprojekts), kas otrajā lasījumā Saeimā izskatīti šī gada 3. maijā. Ievērojot minēto un to ka likumprojekts šobrīd atrodas izskatīšanas stadijā Saeimā, lūdzam virzīt projektu izskatīšanai Ministru kabinetā ne ātrāk kā attiecīgais likumprojekts ir izskatīts Saeimā galīgajā lasījumā, nodrošinot MK noteikumu projekta spēkā stāšanos vienlaikus ar likumprojekta normām.*Piedāvātā redakcija*- | **Ņemts vērā**Lai nodrošinātu, ka noteikumu projektā ietvertais regulējums būtu saskaņots un stātos spēkā 1.jūlijā, nepieciešama savlaicīga projekta izstrāde un skaņošana.Vēršam uzmanību, ka Saeimas Valsts pārvaldes un pašvaldības komisijā 2022. gada 18. maijā likumprojekts "Grozījumi Valsts un pašvaldību institūciju amatpersonu un darbinieku atlīdzības likumā" (reģ. Nr. 1321/Lp13) skatīts pirms trešā lasījuma.  |  Kārtība, kādā diplomāti, diplomātiskā un konsulārā dienesta amatpersonas (darbinieki), specializētie atašeji, sakaru virsnieki, karavīri, tiešās pārvaldes iestādes amatpersonas (darbinieki) un valsts drošības iestādes amatpersonas (darbinieki) tiek norīkoti dienestā (darbā) starptautiskajās organizācijās ārvalstīs, un atlīdzības piešķiršanas kārtība |
| 4. | **Noteikumu konsolidētā versija**9.1 Ar nacionālo ekspertu par norīkošanu dienestā (darbā) starptautiskajā organizācijā vai tās dalībvalsts institūcijā ārvalstīs slēdz līgumu. Līgumā norāda: | **Iebildums (IEM - 10.05.2022.)**Vēršam uzmanību, ka no projekta 1.1. apakšpunktā ietvertā Ministru kabineta 2011. gada 22. marta noteikumu Nr. 219 "Kārtība, kādā diplomāti, diplomātiskā un konsulārā dienesta amatpersonas (darbinieki), specializētie atašeji, sakaru virsnieki, karavīri, tiešās pārvaldes iestādes amatpersonas (darbinieki) un valsts drošības iestādes amatpersonas (darbinieki) tiek norīkoti dienestā (darbā) starptautiskajās organizācijās ārvalstīs, un atlīdzības piešķiršanas kārtība" (turpmāk – Noteikumi Nr. 219) 9.1 punkta, kā arī no projekta anotācijā norādītā nav viennozīmīgi saprotams, kurš tiesību subjekts slēgs līgumu ar nacionālo ekspertu par norīkošanu dienestā (darbā) starptautiskajā organizācijā vai tās dalībvalsts institūcijā ārvalstīs.Ņemot vērā minēto, nepieciešams papildināt projekta 1.1. apakšpunktā ietverto Noteikumu Nr. 219 9.1 punktu ar tiesību subjektu, kurš slēgs attiecīgo līgumu ar nacionālo ekspertu. *Piedāvātā redakcija*- | **Ņemts vērā**Norma precizēta, līgumu slēdz nosūtītājiestāde, tāpat kā šobrīd atbilstoši noteikumu 13. punktam - par atlīdzības apmēru, izmaksas kārtību un nacionālā eksperta saistībām nosūtītājiestāde ar nacionālo ekspertu vienojas, slēdzot attiecīgu līgumu. | 9.1 Nosūtītājiestāde ar nacionālo ekspertu par norīkošanu dienestā (darbā) starptautiskajā organizācijā vai tās dalībvalsts institūcijā ārvalstīs slēdz līgumu. Līgumā norāda: |
| 5. | **Noteikumu konsolidētā versija**9.1 Ar nacionālo ekspertu par norīkošanu dienestā (darbā) starptautiskajā organizācijā vai tās dalībvalsts institūcijā ārvalstīs slēdz līgumu. Līgumā norāda: | **Iebildums (LBAS - 10.05.2022.)**LBAS ieskatā, personai, kura tiek norīkota dienestā (darbā) starptautiskajās organizācijās ārvalstīs, slēdzot līgumu ir tiesības saņemt pilnu un skaidru informāciju par nodarbinātības noteikumiem.Līdz ar to, lūdzam nodrošināt MK noteikumu 9.1 punkta atbilstību Direktīvas 4.pantā noteiktajām prasībām. Lūdzam papildināt punktu nosakot, ka līgumā norāda arī šos Direktīvas 4.panta 2.punktā minētos nosacījumus:h)  tiesības uz darba devēja sniegtu apmācību, ja tādas ir;j)  procedūru, tostarp formālās prasības un paziņošanas termiņus, kas jāievēro darba devējam un darba ņēmējam, ja viņu darba attiecības tiek pārtrauktas, vai, ja paziņošanas termiņus nevar norādīt informācijas sniegšanas brīdī, – metodi šādu paziņošanas termiņu noteikšanai;l)  ja darba režīms ir pilnīgi vai lielākoties paredzams, darba ņēmēja parastās darba dienas vai nedēļas ilgumu un noteikumus par virsstundu darbu un atalgojumu, un attiecīgā gadījumā noteikumus par darbu maiņās;m)  ja darba režīms ir pilnīgi vai lielākoties neparedzams, darba devējs informē darba ņēmēju par:i)  principu, ka darba grafiks ir mainīgs, garantēto apmaksāto stundu skaitu un atlīdzību par darbu, kas veikts papildus minētajām garantētajām stundām;ii)  atsauces stundas un dienas, kurās darba ņēmējam var būt jāstrādā;iii)  minimālo paziņošanas termiņu, kādā darba ņēmējam jāsaņem iepriekšējs paziņojums pirms darba uzdevuma sākšanas, un attiecīgā gadījumā termiņu 10. panta 3. punktā minētajai darba atcelšanai;n)  koplīgumus, kas reglamentē darba ņēmēja darba apstākļus, vai gadījumā, ja koplīgumus ir noslēgušas īpašas kopīgas struktūras vai iestādes ārpus uzņēmuma, – šādu struktūru vai iestāžu nosaukumu, kurā līgumi noslēgti;o)  gadījumā, ja par to ir atbildīgs darba devējs – to sociālā nodrošinājuma iestāžu identitāti, kuras saņem sociālās iemaksas, kas saistītas ar darba attiecībām, un jebkādu aizsardzību attiecībā uz sociālo nodrošinājumu, ko nodrošina darba devējs. *Piedāvātā redakcija*- | **Ņemts vērā**Precizēts projekts un anotācija.Papildus vēršam uzmanību, ka noteikumu 10. punktā ir noteikts, kad nacionālo ekspertu nosūtītājiestādes vadītājs atsauc no dienesta (darba) starptautiskā organizācijā vai tās dalībvalsts institūcijā. Tādējādi nodrošinot Direktīvas 4. panta 2. punkta "j" apakšpunktā noteikto. | 9.1 Nosūtītājiestāde ar nacionālo ekspertu par norīkošanu dienestā (darbā) starptautiskajā organizācijā vai tās dalībvalsts institūcijā ārvalstīs slēdz līgumu. Līgumā norāda: |
| 6. | **Noteikumu konsolidētā versija**9.15. ikgadējā apmaksātā atvaļinājuma ilgumu; | **Iebildums (ĀM - 09.05.2022.)**Aicinām uz šo punktu skatīties plašāk, lai nepieciešamības gadījumā darbiniekam būtu iespēja izmantot arī papildatvaļinājumu. *Piedāvātā redakcija*9.15. apmaksātā atvaļinājuma ilgumu; | **Ņemts vērā**- | 9.18. apmaksātā atvaļinājuma ilgumu; |
| 7. | **Noteikumu konsolidētā versija**9.16. repatriācijas iespēju un tās kārtību, ja tā tiek nodrošināta. | **Iebildums (TM - 06.05.2022.)**Saskaņā ar  Eiropas Parlamenta un Padomes 2019. gada 20. jūnija Direktīvas (ES) 2019/1152 par pārredzamiem un paredzamiem darba apstākļiem Eiropas Savienībā 7. panta 1. punkta d) apakšpunktā noteikto līgumā (dokumentos) ar nacionālo ekspertu ietver informāciju par to, vai ir paredzēta repatriācija, un, ja ir, nosacījumus, kas reglamentē darba ņēmēja repatriāciju. No minētā secināms, ka informācija par repatriācijas nodrošināšanas iespējamību ir obligāta līguma sastāvdaļa. Līdz ar to lūdzam precizēt noteikumu projekta 9.16. apakšpunktu, nosakot par oblogātu informācijas sniegšanu par repatriācijas pieejamību vai nepieejamību un tās pieejamības gadījumā paredzot līgumā atrunāt repatriācijas nodrošināšanas kārtību.*Piedāvātā redakcija*- | **Ņemts vērā**- | 9.110. informāciju par to, vai ir paredzēta repatriācija, un tās kārtību, ja tā tiek nodrošināta. |
| 8. | **Anotācija (ex-ante)**1.3. Pašreizējā situācija, problēmas un risinājumi  | **Priekšlikums (LM - 05.05.2022.)**Anotācijā tiek norādīts, ka daži Eiropas Parlamenta un Padomes 2019.gada 20.jūnija direktīvas 2019/1152 par pārredzamiem un paredzamiem darba apstākļiem Eiropas Savienībā noteikumi tiek pārņemti ar Ministru kabineta 2011.gada 22.marta noteikumu Nr.219 "Kārtība, kādā diplomāti, diplomātiskā un konsulārā dienesta amatpersonas (darbinieki), specializētie atašeji, sakaru virsnieki, karavīri, tiešās pārvaldes iestādes amatpersonas (darbinieki) un valsts drošības iestādes amatpersonas (darbinieki) tiek norīkoti dienestā (darbā) starptautiskajās organizācijās ārvalstīs, un atlīdzības piešķiršanas kārtība".Minētais noteikumu projekts var attiekties gan uz civildienestā esošām personām, gan arī uz darbiniekiem (personām, ar kurām ir noslēgti darba līgumi).Vēršam Jūsu uzmanību uz to, ka atbilstoši vispārīgajam regulējumam, kas izriet no Darba likuma 13.pantā darbinieks un darba devējs var vienoties par darba līgumam un darba tiesiskajām attiecībām piemērojamo likumu. Šāda izvēle nevar darbiniekam atņemt vai ierobežot aizsardzību, kas noteikta ar tās valsts likuma pavēlošajām vai aizliedzošajām normām, kuras likums būtu piemērojams atbilstoši šā panta otrajai, trešajai, ceturtajai vai piektajai daļai. Ja darbinieks un darba devējs nav izvēlējušies piemērojamo likumu, darba līgumam un darba tiesiskajām attiecībām piemērojams Latvijas likums, ciktāl šā likuma 13.panta trešajā un ceturtajā daļā nav noteikts citādi. Ja darbinieks un darba devējs nav izvēlējušies piemērojamo likumu un darbinieks atbilstoši darba līgumam parasti veic savu darbu citā valstī, darba līgumam un darba tiesiskajām attiecībām piemērojams šīs citas valsts likums. Ja darbinieks un darba devējs nav izvēlējušies piemērojamo likumu un darbinieks atbilstoši darba līgumam savu darbu neveic vienā un tajā pašā valstī, darba līgumam un darba tiesiskajām attiecībām piemērojams tā uzņēmuma atrašanās vietas valsts likums, kurā darbinieks tika pieņemts darbā. Vienlaikus šajā pantā tiek uzsvērts, ka būtiski ir noteikt, vai no lietas apstākļiem izriet, ka darba līgums vai darba tiesiskās attiecības ir ciešāk saistītas ar citu valsti. Ja tā tas ir, tad šādā gadījumā piemērojams šīs citas valsts likums.Ņemot vērā to, ka šajos Ministru kabineta noteikumos netiek nekas minēts par darba attiecībām piemērojamiem noteikumiem, tad lūgums ir anotācijā detalizētāk paskaidrot to, vai tā katru reizi būs atsevišķa vienošanās par darba attiecībām piemērojamo likumu, vai pēc noklusējuma tiks piemērots t.s. uzņemošās valsts likums. *Piedāvātā redakcija*- | **Ņemts vērā**Precizēta anotācija. | 1.3. Pašreizējā situācija, problēmas un risinājumi |
| 9. | **Noteikumu konsolidētā versija** Izdoti saskaņā ar Valsts un pašvaldību institūciju amatpersonu un darbinieku atlīdzības likuma 36.panta vienpadsmito daļuun Valsts civildienesta likuma 37.1 pantu | **Priekšlikums (TM - 06.05.2022.)**MK noteikumu projekta teksta uztveramībai lūdzam izmantot TAP portāla tehniskās teksta noformēšanas iespējas un izveidot saites uz pilnvarojošo likumu pantiem.*Piedāvātā redakcija*- | **Nav ņemts vērā**Izmantojot TAP portāla tehniskās teksta noformēšanas iespējas un izveidojot saites uz pilnvarojošo likumu pantiem, tiks automātiski izveidots papildu grozījumu punkts - grozījums par tiesību akta izdošanas pamatojuma norādes redakcijas izteikšanu jaunā redakcijā, kas neatšķirsies no spēkā esošās norādes par izdošanas pamatojumu.Ievērojot minēto, saites uz pilnvarojošo likumu pantiem netiek veidotas.  |  Izdoti saskaņā ar Valsts un pašvaldību institūciju amatpersonu undarbinieku atlīdzības likuma 36.panta vienpadsmito daļuun Valsts civildienesta likuma 37.1 pantu |
| 10. | **Noteikumu konsolidētā versija**9.13. atlīdzības apmēru, izmaksas kārtību un nacionālā eksperta saistībām; | **Priekšlikums (IEM - 10.05.2022.)**Aizstāt projekta 1.1. apakšpunktā ietvertajā Noteikumu Nr. 219 9.13. apakšpunktā vārdu “saistībām” ar vārdu “saistības”.*Piedāvātā redakcija*9.13. atlīdzības apmēru, izmaksas kārtību un nacionālā eksperta saistības; | **Ņemts vērā**- | 9.13. atlīdzības apmēru un izmaksas kārtību, kā arī informāciju par valsts sociālās apdrošināšanas obligāto iemaksu veikšanu; |
| 11. | **Noteikumu konsolidētā versija**9.13. atlīdzības apmēru, izmaksas kārtību un nacionālā eksperta saistībām; | **Priekšlikums (TM - 06.05.2022.)**Lūdzam precizēt 9.13. apakšpunktā ietverto normu, loģiski sadalot finanšu jautājumus un ekspertu saistības, kā arī precizējot drukas kļūdu.*Piedāvātā redakcija*9.13. atlīdzības apmēru un izmaksas kārtību;9.14. nacionālā eksperta saistības; | **Ņemts vērā**- | 9.13. atlīdzības apmēru un izmaksas kārtību, kā arī informāciju par valsts sociālās apdrošināšanas obligāto iemaksu veikšanu; |
| 12. | **Noteikumu konsolidētā versija**9.13. atlīdzības apmēru, izmaksas kārtību un nacionālā eksperta saistībām; | **Priekšlikums (ĀM - 09.05.2022.)**Aicinām precizēt redakcionāli.*Piedāvātā redakcija*9.13. atlīdzības apmēru, izmaksas kārtību un nacionālā eksperta saistības; | **Ņemts vērā**- | 9.13. atlīdzības apmēru un izmaksas kārtību, kā arī informāciju par valsts sociālās apdrošināšanas obligāto iemaksu veikšanu; |
| 13. | **Noteikumu konsolidētā versija**9.13. atlīdzības apmēru, izmaksas kārtību un nacionālā eksperta saistībām; | **Priekšlikums (IEM - 10.05.2022.)**Priekšlikums 9.13. apakšpunktu vieglākai uztveramībai sadalīt divos apakšpunktos, atsevišķi nodalot atlīdzības apmēru un tās  izmaksas kārtību, un atsevišķi - nacionālā eksperta saistības, attiecīgi pārnumurējot pārējos apakšpunktus.*Piedāvātā redakcija*9.13. nacionālā eksperta saistības;9.14. atlīdzības apmēru un tās izmaksas kārtību; | **Ņemts vērā**- | 9.13. atlīdzības apmēru un izmaksas kārtību, kā arī informāciju par valsts sociālās apdrošināšanas obligāto iemaksu veikšanu; |